Document ID: 32006D0524

SKLEP SVETA
z dne 11. julija 2006
o imenovanju čeških, nemških, estonskih, španskih, francoskih, italijanskih, latvijskih, litovskih, luksemburških, madžarskih, malteških, avstrijskih, slovenskih in slovaških članov Evropskega ekonomsko-socialnega odbora
(2006/524/ES, Euratom)
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti in zlasti člena 259 Pogodbe,
ob upoštevanju Pogodbe o ustanovitvi Evropske skupnosti za atomsko energijo in zlasti člena 167 Pogodbe,
ob upoštevanju mnenja Komisije,
ob upoštevanju naslednjega:
(1)
Mandat sedanjih članov Evropskega ekonomsko-socialnega odbora se izteče 20. septembra 2006. Zato je treba opraviti imenovanje članov Odbora za nadaljnja štiri leta od 21. septembra 2006.
(2)
Vlade Češke, Nemčije, Estonije, Španije, Francije, Latvije, Litve, Luksemburga, Madžarske, Malte, Avstrije, Slovenije in Slovaške so predložile sezname kandidatov, katerih število je enako številu mest, ki so jim dodeljena v skladu s pogodbami.
(3)
Italijanska vlada je predložila seznam dvaindvajsetih kandidatov. Pozneje bo predlagala še dva kandidata za dopolnitev seznama, da bi se doseglo število kandidatov, enako številu mest, ki so ji dodeljena v skladu s pogodbami -
SKLENIL:
Člen 1
Za člane Evropskega ekonomsko-socialnega odbora se za obdobje od 21. septembra 2006 do 20. septembra 2010 imenujejo osebe, katerih imena so na seznamu, ki je priložen temu sklepu.
Člen 2
Ta sklep začne učinkovati na dan sprejetja.
V Bruslju, 11. julija 2006

Labels: 18
9
15